钦定古今图书集成/明伦汇编/氏族典/第180卷 > 《廖用贤尚友录》 > 燕崇
## 钦定古今图书集成/明伦汇编/氏族典/第180卷 > 《廖用贤尚友录》 > 燕崇

按《宣府镇志》，“崇字元略，广宁人也。父恂，常山太守，以
循良称。崇幼聪悟，日诵数千言，弱冠游心经术，其交
与必一时贤人君子，居冲守约，仕进之心泊然也。神
麚四年，以兵甲既息，修立文学，乃访诸郡国，得范阳
卢元等四十二人，下诏征聘，崇名次于元，应诏而出，
为国学博士，国学诸生，赖所开发，豁然通朗。又以晋”
士失度，纵饮长酣，以为高达，乃作《士鉴》以训之，诸生
皆佩服焉。仕终河内太守、下洛侯。